CELEX: 62010CN0386
Language: el
Date: 2010-07-30 00:00:00
Title: Υπόθεση C-386/10 P: Αναίρεση που άσκησε στις 30 Ιουλίου 2010 η Chalkor AE Epexergasias Metallon κατά της αποφάσεως που εξέδωσε το Γενικό Δικαστήριο (όγδοο τμήμα) στις 19 Μαΐου 2010 στην υπόθεση T-21/05, Chalkor AE Epexergasias Metallon κατά Ευρωπαϊκής Επιτροπής

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/21
            
         
      Αναίρεση που άσκησε στις 30 Ιουλίου 2010 η Chalkor AE Epexergasias Metallon κατά της αποφάσεως που εξέδωσε το Γενικό Δικαστήριο (όγδοο τμήμα) στις 19 Μαΐου 2010 στην υπόθεση T-21/05, Chalkor AE Epexergasias Metallon κατά Ευρωπαϊκής Επιτροπής
      (Υπόθεση C-386/10 P)
      ()
      (2010/C 288/35)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Chalkor AE Epexergasias Metallon (εκπρόσωπος: I. Forrester QC)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα της αναιρεσείουσας
      
      Η αναιρεσείουσα ζητεί από το Δικαστήριο:
      
                  —
               
               
                  Να αναιρέσει ή να εξαφανίσει εν όλω ή εν μέρει την απόφαση του Γενικού Δικαστηρίου, στο μέτρο που απορρίπτει το αίτημα της Chalkor για ακύρωση του άρθρου 1 της απόφασης,
               
            
                  —
               
               
                  Να ακυρώσει ή να μειώσει σημαντικά το πρόστιμο που επιβλήθηκε στην Chalkor ή να λάβει κάθε άλλο μέτρο που αυτό θα έκρινε προσήκον και
               
            
                  —
               
               
                  Να καταδικάσει την αντίδικο στα δικαστικά έξοδα ενώπιον του Δικαστηρίου και ενώπιον του Πρωτοδικείου.
               
            
         Λόγοι αναιρέσεως και κύρια επιχειρήματα
      
      Η αναιρεσείουσα υποστηρίζει ότι η αναιρεσιβαλλόμενη απόφαση πρέπει να αναιρεθεί για τους ακόλουθους λόγους:
      
                  α)
               
               
                  Το Γενικό Δικαστήριο έσφαλε εφαρμόζοντας περιορισμένο επίπεδο δικαστικού ελέγχου. Το Γενικό Δικαστήριο δεν εξέτασε το βασικό ζήτημα του κατά πόσον το πρόστιμο που επιβλήθηκε στην Chalkor ήταν προσήκον, δίκαιο και ανάλογο με τη σοβαρότητα και τη διάρκεια της παράνομης συμπεριφοράς,
               
            
                  β)
               
               
                  Το Γενικό Δικαστήριο παραβίασε την αρχή της ίσης μεταχείρισης. Μολονότι το Γενικό Δικαστήριο ορθώς έκρινε ότι η Επιτροπή είχε παραβιάσει την αρχή της ίσης μεταχείρισης, αντιμετωπίζοντας την Chalkor και τις άλλες εταιρείες κατά τον ίδιο τρόπο, χωρίς η αντιμετώπιση αυτή να δικαιολογείται αντικειμενικά, παρέλειψε δε στη συνέχεια να εφαρμόσει την αρχή αυτή,
               
            
                  γ)
               
               
                  Η προσαρμογή του προστίμου που επέβαλε το Γενικό Δικαστήριο στη Chalkor ήταν παράλογη και αυθαίρετη και
               
            
                  δ)
               
               
                  Η αναιρεσιβαλλόμενη απόφαση δεν περιέχει καμία επαρκή αιτιολογία που να δικαιολογεί το πρόστιμο που επιβλήθηκε στη Chalkor.